ST Hnašecy-Dobruša –
ST 1922 Radwor 2:2 (1:2)
Za hosći zasadźeni: Nuk – Šěrak, H. Hetaš, Wjacławk, Glücklich, Jendrewski, K. Hetaš, Krječmar, Paška, Wjeńka, Grubert, Grenzemann, Šnajder, Reinecke, Schulze
Po dołhej treningowej a hrajnej přestawce smědźachu so koparjo Radworskeho sportoweho towarstwa zaso jónu porjadnje na sportnišću wucychnować. Na Dobrušanskim kumštnym trawniku su z tamnišim cyłkom z wokrjesneje wyšeje ligi mocy měrili. Za hosći bě to prěni test w přihotach na zbytk sezony, kotruž wot 27. měrca dale wjedu.
Po prěnich planach koparskeho zwjazka budźe nětko tola jenož prěnja połserija lětušeje hrajneje doby dokónčena, ale tež pokalne koło. Jako načolnik wokrjesneje ligi maja Radworčenjo wulke wočakowanja spjelnić. Prěnja dypkowa hra budźe hnydom derby z Chróšćanskej rezerwu, potom sćěhujetej duelej přećiwo Njebjelčicam a Malešecam. Nimo napjatych partijow w lize wjesela so koparjo hižo nětko na 100. róčnicu wobstaća swojeho towarstwa. 3. julija změja jubilejnu hru na domjacym trawniku, přećiwnik je hišće wulke potajnstwo.
fao_Latn cym_Latn szl_Latn szl_Latn szl_Latn